**SOCIOLÓGIA – predmet, úlohy, poslanie sociológie, úrovne sociológie, sociologický výskum**

* **Sociológia** - lat. *societas* - spoločnosť, gr. *logos* – veda ------ veda o spoločnosti
* **Predmetom je** skúmať sociálne správanie ľudí, ich vzájomné pôsobenie, sociálne skupiny, sociálne vzťahy, sociálnu štruktúru spoločnosti a iné spoločenské javy.
* Sociológia umožňuje ľuďom objektívnejšie spoznávať a chápať sociálny svet, orientovať sa a hľadať svoje miesto v ňom
* Sociológia je **teoreticko – empirická veda** – snahou je dosiahnuť aby teoretické poznatky boli v súlade s poznatkami empirického sociologického výskumu (s praxou)
* Zakladá sa na teóriách, ktoré sú overiteľné v praxi
* Má predvídať sociálne javy, reformovať spoločnosť
* Predmetom skúmania je spoločnosť
* Úlohou je študovať sociálne javy, vzťahy, riešiť vzniknuté spoločenské problémy, vysvetľovať správanie
* Funkcie:
1. Poznávacia – teória, bez ohľadu na praktické využitie
2. Ideologická – vyjadrovanie názorov, postojov, stanovísk, záujmov na dianie v spoločnosti
3. Socio - technická – využitie získanej teórie v praxi, platnosť poznatkov je obmedzená
* **Spoločnosť** – usporiadané spoločenstvo ľudí, ktoré obýva určité územie a je riadené svojimi vlastnými inštitúciami, funguje ako špecifická jednotka
* Vývojové etapy:
1. Tradičná spoločnosť – pravek až novovek – agrárny charakter, nižší stupeň deľby práce, sebestačnosť, slabý trh – naturálie, tradície, zvyky, náboženstvo – totemizmus
2. Moderná spoločnosť – industriálna – proces priemyselnej revolúcie – 18.,19.storočie – zmeny v životnom štýle, urbanizácia
3. Postmoderná spoločnosť – 20.storočie – VTR – rozvoj elektrotechniky, informatiky.....
* Kritériá skúmania spoločnosti:
1. Demografické – zohľadňuje štruktúru obyvateľstva
2. Psychologické – prihliada na individualitu jednotlivca
3. Kolektívne – jednotlivec patrí do kolektívu
4. Štruktúrne – spoločnosť (celok) tvorí viac menších častí
5. Kultúrne – vyspelosť spoločnosti, hodnoty
6. Dynamické – pohyb, spoločnosť sa mení, hýbe
* Delenie:
1. Všeobecná – skúma prírodné základy spoločenského života
2. Aplikovaná (špeciálna) – vyplývajú z nej špeciálne disciplíny, získané poznatky aplikuje do praxe – sociológia rodiny, práce, mesta, politiky, kultúry ....)
* Sociológovia pri štúdiu spoločnosti rozlišujú **dve základné úrovne skúmania:**
1. **Mikrosociologická úroveň – mikrosociológia** – sústreďuje sa na skúmanie každodenného správania, činností a vzájomného pôsobenia (sociálna interakcia) jednotlivcov v malých skupinách (podrobné štúdium myslenia, činnosti a správania ľudí v každodennom živote a v najrôznejších prostrediach) – **dôraz na kvalitu**
2. **Makrosociologická úroveň – makrosociológia** – sa sústreďuje na skúmanie nadindividuálnych javov spoločnosti (veľké sociálne skupiny, kultúry, sociálne štruktúry, sociálne zmeny charakteristické pre celú spoločnosť) – **dôraz na kvantitu**
* Pr.: *Nezamestnanosť – vybrané osoby, ich osobné charakteristiky, príbehy, každodenné činnosti// rozoberá politické, ekonomické dôsledky a skutočnosti, ktoré nezamestnanosť spôsobuje*
* **Sociologický výskum** – teoreticko-empirický charakter sociológie vyžaduje aby teoretické poznatky boli v súlade s empirickým poznaním ---- nástrojom získavania poznatkov o spoločnosti a overovanie ich zhody s teóriou je predmetom sociologického výskumu (získavanie, zhromažďovanie a overovanie poznatkov z praxe s teóriou)*.* **Pozostáva z krokov:**
1. Vymedzenie výskumného problému – určiť predmet výskumu
2. Štúdium literatúry -
3. Formulácia hypotéz
4. Voľby metodiky výskumu
5. Zber empirických údajov
6. Analýza zozbieraných údajov
7. Formulácia záverov

**HISTÓRIA A SÚČASTNOSŤ SOCIOLÓGIE**

* Sociológia ako veda vznikla v prvej polovici 19.storočia, za zakladateľa sa pokladá francúzsky filozof **Auguste Comte**
* **Ďalšie osobnosti**, ktoré ovplyvnili rozvoj sociológie – **Karl Marx, Émile Durkheim, Max Weber**

AUGUSTE COMTE

* Otec sociológie – pomenoval vedu o spoločnosti sociológiou
* Usiloval sa postaviť dovtedajšie náuky o spoločnosti na vedecký základ
* Sociológiu budoval ako **pozitívnu vedu** – mala obsahovať len také tvrdenia, ktoré možno potvrdiť alebo odmietnuť na základe faktov, výsledkov pozorovania, experimentu, porovnávania a logického myslenia
* Odmietal teologické a filozofické názory na spoločnosť a človeka, snažil sa ich nahradiť vedou
* Comte zaradil sociológiu medzi základné všeobecné vedy, ktorej úlohou bolo skúmať **spoločnosť** - chápal ako organický celok spojený **všeobecným súhlasom, konsenzom**
* Preto sa jednotlivé javy spoločnosti nemajú skúmať izolovane, ale celostne, vo svojich vzájomných vzťahoch
* Rozdelil sociológiu:
1. **Sociálna statika** – mala skúmať podmienky existencie a zákony fungovania spoločenského celku, bola **teóriou sociálneho poriadku**, organizovanosti a stability spoločnosti
2. **Sociálna dynamika** – mala skúmať zákony sociálneho vývoja a zmeny sociálnych celkov, bola **teóriou spoločenského pokroku**
* Za rozhodujúci činiteľ spoločenského vývoja považoval *intelektuálny vývin,* ako druhotné činitele – podnebie, demografické faktory, deľbu práce a pod
* Vývoj spoločnosti prechádzal troma štádiami – zároveň sú štádiami ľudského ducha:
1. Teologické štádium – starovek, ranný stredovek – ľudia všetko považovali za produkt nadprirodzených síl
2. Metafyzické štádium – stredovek novovek – do r.1800 – štádium rozkladu viery, morálky, filozofie, spoločnosti
3. Pozitívne štádium – štádium vedy, priemyslu, harmónie, rozvoja spoločnosti
* Comte najväčšiu pozornosť venoval štúdiu:
1. rodiny – základná jednotka spoločnosti
2. štátu – udržuje súdržnosť spoločnosti
3. náboženstva – videl v ňom prostriedok udržovania súdržnosti

KAROL MARX

* chápal vedu ako nástroj poznávania spoločnosti aj ako nástroj jej premeny
* na rozdiel od Comta nebol zástancom reformných zmien ale revolučných zmien spoločnosti
* za základ života spoločnosti pokladal **materiálnu výrobu –** v procese ktorej ľudia vstupujú do určitých nevyhnutných od ich vôle nezávislých vzťahov – výrobných vzťahov
* súhrn výrobných vzťahov tvorí hospodársku štruktúru spoločnosti – **tzv. materiálnu základňu**
* každej materiálnej základni zodpovedá **právna, politická, duchovná a ideová nadstavba** (duchovný život spoločnosti, spoločenské inštitúcie, sociálne vzťahy)
* spôsob materiálnej výroby podmieňuje sociálny, politický a duchovný život spoločnosti
* stupeň vývoja materiálnej základne a nadstavby charakterizuje **spoločensko-ekonomickú formáciu -** spoločenské usporiadanie, ucelený sociálny systém- vývojový typ spoločnosti – PPS, OS, FS, KS
* vo vývoji dochádza k zmenám vo vnútri jednotlivých formácií a ich striedaniu prostredníctvom **sociálnej revolúcie (antagonizmus spoločenských tried, triedny boj – vyvrcholením vývoja – odstránenie tried a triedneho rozdelenia spoločnosti – vytvorenie beztriednej spoločnosti)**

ÉMILE DURHEIM

* tvorca vlastnej sociologickej školy
* predmetom sociológie – skúmanie sociálnej reality, ktorá sa skladá zo sociálnych faktov
* **sociálne fakty – (fakty kolektívneho vedomia, kolektívne prdstavy) -** stránky sociálneho života, ktoré sú schopné vyvíjať vonkajší tlak na jednotlivcov a zároveň mať vlastnú existenciu, nezávislú od individuálnych prejavov (sociálne fakty sú odlišné od biologických a psychologických individuálnych javov)
* **medzi sociálne fakty patrí –** právo, náboženstvo, jazyk, umenie, móda, obyčaje...
* spoločnosť nie je tvorená ako súhrn jednotlivcov, je tvorená ich „syntézou“
* vnútornú súdržnosť spoločnosti zabezpečuje **sociálna solidarita:**
1. v nerozvinutých spoločnostiach bola tzv. – **mechanická solidarita –** založená na podobnosti jednotlivcov
2. v rozvinutých spoločnostiach existuje tzv. – **organická solidarita** – založená na rozdielnosti a rozvinutosti individuálnych charakteristík jednotlivcov a ich vzájomnej závislosti
* metódy:
1. induktívna (formovanie všeobecných téz a záverov na základe zovšeobecnenia jednotlivých prípadov
2. Princíp pozorovateľnosti – skúmanie sociálnych javov objektívne, nezávisle od ich subjektu
* Cieľom sociológie – nie len opis sociálnych javov, ale stanovenie príčinných súvislostí a zákonov

MARK WEBER

* Sociológia – veda o **sociálnom konaní jednotlivcov**
* Sociálne konanie obsahuje: **subjektívnu motiváciu a orientáciu na iného človeka**
* Spoločnosť je sumou sociálnych konaní jednotlivcov, ktorí sú subjektmi sociálneho konania
* Sociológiu nazýva chápajúcou – pochopiť sociálne konanie

SÚČASNÉ SOCIOLOGICKÉ TEÓRIE A SMERY:

* Teória sociálneho konsenzu, teória sociálneho konfliktu, alternatívna (interpretatívna) sociológia, symbolický interakcionizmus, fenomenologická sociológia

**KULTÚRA – charakteristika a jej základné prvky**

Základné pojmy: kultúra, materiálna a duchovná kultúra, hodnota, norma, symbol, ideológia, sociálna inštitúcia, subkultúra, kontrakultúra, kultúrna difúzia, kultúrny relativizmus, etnocentrizmus, dominantná kultúra, kultúrna zmena

* Kultúra (charakteristiky):
1. Rôzne druhy umenia a ich poznávanie
2. Správanie, jazyk, náboženstvo, pravidlá, zvyky, tradície, ktoré riadia život ľudí
3. Súhrnné označenie všetkého, čím sa človek odlišuje od zvierat – **špecifický ľudský spôsob organizácie, uskutočňovania a rozvoja činnosti, ktorý je spredmetnený v materiálnych aj nemateriálnych výsledkoch ľudskej činnosti**
* Všetky výtvory ľudskej spoločnosti
* Do kultúry patria: ľudská činnosť, materiálne výsledky tejto činnosti, vierovyznanie, predstavy, hodnoty, vzory správania, normy a poznatky, ktoré organizujú život
* Je výsledkom spoločenskej činnosti ľudí, materiálnej výroby a spoločenského života
* Vzniká v procese vzájomného pôsobenia ľudí a v ich sociálnej činnosti ako **produkt mnohých generácií**
* Kultúru skúmame 2. základnými spôsobmi:
1. Ako univerzálny ľudský jav – ako celok, ľudskú kultúru všeobecne
2. Ako konkrétnu kultúru vytvorenú konkrétnou spoločnosťou, sociálnou skupinou, kultúru ako jednotlivý sociokultúrny systém (SKS – špecifická kultúra konkrétnej spoločnosti – slovenská, japonská....)
* Prvky kultúry:
1. Materiálne výtvory ľudskej práce – artefakty
2. Hodnoty, normy, kultúrne vzory, pravidlá správania – sociokultúrne regulatívy ľudského správania v spoločnosti
3. Idey – poznávacie a symbolické systémy, vierovyznania a ideológie
4. Sociálne inštitúcie – manželstvo, náboženstvo, vzdelávanie, výroba – spôsoby správania a činnosti, ktoré organizujú ľudské správanie a život spoločnosti
* Kultúru delíme:
1. Materiálna kultúra – materiálne predmety zhotovené alebo upravené ľudskou činnosťou
2. Nemateriálna kultúra – systém názorov a poznatkov, hudba, umenie, (+ bod 2,3,4)

HODNOTY

* Všeobecne prijaté predstavy a ciele, ktoré sa ľudia usilujú dosiahnuť (predstavy o tom čo je dobré a čo zlé, žiaduce a nežiaduce, vhodné a nevhodné pre spoločnosť a jej členov)
* Tvoria základ morálnych a náboženských ideológií
* Majú pozitívny a negatívny charakter, všeobecnú a abstraktnú podobu

NORMY

* Sociálne očakávania, vzory a pravidlá, ktoré regulujú vzájomné pôsobenie a správania ľudí v spoločnosti (vhodnosť a nevhodnosť správania v konkrétnych situáciách)
* Sú konkrétnejšie ako hodnoty – majú podobu pravidiel, predpisov, kódexov
* Majú formu – nepísanú – odovzdávajú sa tradíciou – zvyky, obyčaje// písanú – zákony, predpisy
* Dodržiavanie noriem je vynutiteľné spoločnosťou a sociálnymi skupinami a sankcionované

SYMBOLY

* Materiálne a nemateriálne skutočnosti – predmety, slová, gestá, ktoré majú istý význam pre určitý sociokultúrny systém
* Vytváranie a používania symbolov je jednou zo základných a charakteristických čŕt ľudského správania
* Delenie:
1. Verbálne – jazyk – systém zvukov a znakov
2. Neverbálne – salutovanie, podanie ruky, pohyby rúk a pod

SYSTÉM NÁZOROV A  POZNATKOV o prírode, spoločnosti, človeku

* Zahrňujú vedecké poznatky, teórie a zákony, nevedecké – bežné poznanie ľudí a historické skúsenosti, filozofické a náboženské predstavy, rôzne koncepcie a názory, **ideológiu** (systém tvrdení, teórií a cieľov, ktoré spájajú výpovede o spoločnosti s vyhláseniami o tom, čo je žiaduce z hľadiska istej skupiny// výklad sveta, ktorý nesleduje poznávacie ciele, ale podporuje záujmy tej sociálnej skupiny, ktorá ho vytvára// cieľom nie je poznať spoločnosť ale ju ovládnuť

SOCIÁLNE INŠTITÚCIE

* Všeobecne zaužívané spôsoby správania a činnosti, zamerané na uspokojovanie spoločenských potrieb
* Spôsoby riešenia základných problémov členov spoločnosti
* Druhy sociálnych inštitúcií: - rodinné, vzdelávacie, náboženské, vojenské, ekonomické...
* Nestotožňujeme ich s organizáciami – I – **spôsob** uskutočňovania určitej činnosti, opis činnosti (školstvo, zdravotníctvo)// (O – sociálna skupina zložená z ľudí - škola, nemocnica)

ROZMANITOSŤ KULTÚR

* Každá spoločnosť alebo sociálna skupina si vo vývoji vyberá a rozvíja rôzne stránky života, spôsoby správania, činnosti, skúsenosti a pod
* Ľudia majú tendenciu poznávať, vysvetľovať a hodnotiť jednotlivé kultúry z hľadiska tej kultúry ku ktorej patria, iné kultúry pokladajú **za odchýlky** od svojej vzorovej kultúry alebo za anomálie – ***etnocentrizmus***
* ***Kultúrny relativizmus*** – všetky kultúry sú jedinečné a neopakovateľné, môžeme ich poznať a hodnotiť na základe ich vlastných hodnôt a noriem
* Mnohé sociálne skupiny v rámci jednej spoločnosti sa podieľajú na vytváraní hlavnej – ***dominantnej kultúre*** a zároveň si vytvárajú vlastné, skupinové hodnoty, normy, vzory správania – vytvárajú si vlastnú kultúru – ***subkultúru***
* **subkultúra –** súbor špecifických prvkov kultúry, charakteristických pre sociálne skupiny existujúce v konkrétnej spoločnosti a v jej dominantnej kultúre. Nie je v konflikte so spoločnosťou a dominantnou kultúrou.
* Niektoré sociálne skupiny si utvárajú hodnoty a normy, ktoré sú v rozpore s hodnotami a normami dominantnej kultúry– vzniká kontrastná kultúra – ***kontrakultúra***, ktorá stojí proti dominantnej kultúre. Vzniká na okraji spoločnosti (bezdomovci, kriminálne živly) alebo z protestu proti spoločnosti (anarchisti, hippies, slobodomurári)
* V dominantnej kultúre existuje: **umelecká kultúra, ľudová kultúra, masová kultúra**

KULTÚRNA ZMENA

* Proces vznikania, premeny a zánik kultúr alebo ich častí
* Kultúrny vývoj – vyjadruje dlhodobé premeny sociokultúrnych systémov – pokrok, stagnácia, regres a pod
* Typy kultúrnych zmien:
1. **Endogénne zmeny** – spôsobené premenami jednotlivých prvkov kultúry a zmenou ich usporiadania v rámci príslušného sociokultúrneho systému (nové spôsoby riešenia problémov)
2. **Exogénne zmeny** – spôsobené kontaktmi a vzájomným pôsobením rôznych sociokultúrnych systémov (rôznych kultúr) – ***akulturácia***
* Medzi základné formy akulturácie patrí migrácia obyvateľstva – ***kultúrna difúzia*** – proces šírenia, rozptylu a prenášania kultúrnych prvkov z jednej kultúry do druhej (amerikanizácia).

**SOCIALIZÁCIA – charakteristika, etapy socializácie**

Základné pojmy: socializácia, personalizácia, internalizácia, sociálny status, sociálna rola, primárna a sekundárna fáza socializácie, socializačné činitele, anticipačná socializácia, resocializácia

SOCIALIZÁCIA

* Proces sociálneho učenia, v ktorom si jednotlivec osvojuje kultúru vlastnej spoločnosti a formuje sa ako sociálna a individuálna bytosť
* Nadobúda vedomosti a schopnosti nahromadené spoločnosťou, osvojuje si hodnoty a normy regulujúce život spoločnosti, vzory správania
* Socializácia plní dve hlavné funkcie:
1. Umožňuje jednotlivcom stať sa spoločenskými bytosťami a individuálnymi osobnosťami
2. Zabezpečuje prežitie spoločnosti odovzdávaním nahromadenej kultúry novým generáciám
* Človek sa stáva plnohodnotnou ľudskou bytosťou vtedy, keď si v priebehu socializácie osvojí poznatky, normy, hodnoty a ostatné prvky kultúry spoločnosti v ktorej žije – proces osvojovanie sociálnych noriem a iných prvkov kultúry sa nazýva **internalizácia/ interiorizácia**
* Proces socializácie – prispôsobovanie sa jednotlivca spoločnosti + proces utvárania osobnosti – **personalizácia** (utváranie a rozvíjanie individuality človeka, jeho jedinečných vlastností a schopností)
* Socializácia je celoživotný proces – rozlišujeme dve základné etapy/fázy – primárnu a sekundárnu
* **PRIMÁRNA FÁZA** – sa uskutočňuje v období detstva a dospievania – základy osobnosti jednotlivca. Prevláda v nej jednosmerné pôsobenie spoločnosti na jednotlivca a pasívne prispôsobovanie sa jednotlivca spoločnosti (*asymetrický vzťah* jednotlivca a spoločnosti – dominuje proces učenia a výchovy jednotlivca.
* jednotlivec rozvíja svoje jazykové schopnosti, formuje osobnosť, sám seba si uvedomuje ako človeka a ako člena sociálnych skupín a celej spoločnosti, osvojuje si poznatky, skúsenosti a schopnosti potrebné pre život, vzory správania, hodnoty a sociálne normy uznávané spoločnosťou, učí sa sebakontrole
* primárna fáza socializácie – **anticipačná socializácia** – učenie a osvojovanie si hodnôt, noriem a vzorov správania (nacvičovanie, učenie sa budúcich sociálnych rolí)
* cieľ – pripraviť jednotlivca na plnohodnotný život v dospelosti prostredníctvom vzdelávania a výchovy (hlavné spôsoby dosahovania cieľa)
* **Socializačné činitele podieľajúce sa na procese socializácie v primárnej fáze:** rodiny, rovesníci, predškolské zariadenia, škola, masmédiá
* **SEKUNDÁRNA FÁZA** –prebieha v období dospelosti – rozdeľujeme na socializáciu v produktívnom veku (v období pracovnej aktivita) a socializáciu v postproduktívnom období života dospelého (starobe)
* Vzájomné pôsobenie sociálnych skupín, spoločnosti a jednotlivca *(symetrický vzťah, reciprocita)*
* Ľudia sú aktívni, prispôsobujú si svoje sociálne roly, individuálne reagujú na pôsobenie sociálnych skupín a spoločnosti, vyrovnávajú sa s novými životnými situáciami (manželstvo, rodičovstvo, zamestnanie, životné krízy a pod)
* Ciele: rozvoj a využívanie nadobudnutých životných skúseností, vedomostí a schopností // prispôsobovanie sa novým situáciám, ktoré prináša život
* **Socializačné činitele:** rodina, ktorú si jednotlivec založil, pracovné, susedské a priateľské skupiny, organizácie a masmédiá
* **Resocializácia –** človek si osvojuje nové sociálne roly, hodnoty, normy, poznatky a schopnosti (staré, prekonané, nové spoločenské podmienky, rozvoj vedy a techniky a pod.)

SOCIÁLNA ROLA

* Socializácia ako proces učenia sa sociálnym rolám – **proces** v ktorom sa ľudia učia „hrať“ (osvojujú si) roly, ktoré im v spoločnosti pripadli
* Sociálna rola – ***štandardné správanie***, ktoré sa od nositeľa očakáva
* Môžu sa vykonávať rôznymi spôsobmi – rozlišujeme:
1. Predpísanú rolu – očakávané správanie spojené s určitým sociálnym statusom
2. Výkon roly – skutočné správanie nositeľa statusu
3. Konflikt rolí – rozdiel medzi očakávaným a skutočným správaním aktéra roly

SOCIÁLNY STATUS

* Sociálna **pozícia** spojená s istými právami a povinnosťami v sociálnej skupine alebo spoločnosti
* Každý človek zastáva množstvo sociálnych pozícií, statusov (žena – manželka, matka, učiteľka..), jeden z nich je však ***kľúčový***, rozhodujúci – ten, ktorý určuje sociálne postavenie človeka v spoločnosti (väčšinou práca)
* Podľa spôsobu nadobudnutia rozlišujeme status:
1. Vrodený – pripisovaný – jednotlivec ho nemôže ovplyvniť – rasa, pohlavie, vek
2. Získaný – jednotlivec ho môže nadobudnúť vlastným pričinením (profesia, vzdelanie)
3. Vnútený – jednotlivcovi ho vnúti spoločnosť alebo sociálna skupina (nezamestnanosť)

**DEVIÁCIA A SOCIÁLNA KONTROLA**

Základné pojmy: deviácia, konformita, nonkonformita, sociálna kontrola, sebakontrola, formálna kontrola, neformálna kontrola

* **Deviácia**  - také správanie jednotlivca, ktoré spoločnosť či sociálna skupina pokladá za porušenie a nerešpektovanie platných zákonov štátu (protizákonné správanie), spoločenských a skupinových noriem
* Rozlišujeme tri zložky deviácie:
1. Osobu (deviant), ktorá sa správa určitým spôsobom
2. Normy, pravidlá, vzory správania, ktoré spoločnosť alebo sociálna skupina uplatňuje pri posudzovaní určitého správania
3. Iné osoby, sociálne skupiny a organizácie, ktoré reagujú na toto správanie, ukladajú trest, sankcie, liečenie a pod.
* **Nonkonformita** – také správanie jednotlivcov, ktoré sociálna skupina alebo spoločnosť síce pokladá za **odchýlku** (porušenie) od noriem, nepresahuje však hranice tolerancie sociálnej skupiny alebo spoločnosti, spoločnosti neškodí, vyvoláva len pohoršenie u niektorých ľudí (výstredné oblečenie, nezvyčajný štýl života....)
* **Konformita** – zhodnosť, súhlas, prispôsobenie sa sociálnym normám
* **Sociálna kontrola:**
1. V širšom slova zmysle – všetky spoločenské mechanizmy, ktoré zabezpečujú poriadok a stabilitu spoločnosti a vyjadruje úsilie spoločnosti o sebareguláciu
2. V užšom slova zmysle – proces, ktorým si sociálne skupiny alebo spoločnosť vynucujú konformitu (dodržiavanie spoločenských noriem, prispôsobovanie sa svojich členov skupinovým alebo spoločenským očakávaniam a požiadavkám)
* **Neformálna sociálna kontrola** – neoficiálny spoločenský tlak, ktorý núti jednotlivcov rešpektovať sociálne normy, prispôsobovať sa vzorom správania, spôsoby kontroly: sociálne odmeny (ocenenie, pochvala), tresty (zahanbenie, pokarhanie, výsmech), presviedčanie
* **Formálna sociálna kontrola** – oficiálny, formálny tlak, ktorým sa vynucuje konformné správanie – rôzne kontroly – škola, polícia, úrady....)
* **Sebakontrola** – internalizovanie – prijatie noriem spoločnosti za svoje, dodržiavanie spoločenských noriem aj bez vynucovania

**SOCIÁLNE SKUPINY, SOCIÁLNE VZŤAHY, KOMUNIKÁCIA, SOCIÁLNE NEROVNOSTI**

Základné pojmy: sociálna skupina, sociálna interakcia, štruktúra skupiny, primárna skupina, sekundárna skupina, vonkajšia skupina, vnútorná skupina, členská skupina, referenčná skupina, sociálne vzťahy, komunikácia, sociálna nerovnosť, sociálna stratifikácia

* **Sociálna skupina**  -určitý počet osôb spojených vzájomným pôsobením a vedomím vzájomnej spolupatričnosti, ktoré sa uskutočňuje podľa istých vzorov a pravidiel –> *tri* *základné znaky skupiny*:
1. Vzájomné pôsobenie **- sociálna interakcia** – vytváranie sociálnych vzťahov, bezprostredný styk členov skupiny
2. Členstvo v skupine – **pocit príslušnosti ku skupine**, stotožňovanie sa so skupinou
3. Skupinová identita – **totožnosť**, ktorú uznávajú aj tí, ktorí do skupiny nepatria
4. Ďalšie znaky skupiny: spoločné ciele, spoločné činnosti, vnútorná štruktúra, skupinové hodnoty, normy, pravidlá a vzory správania.....
* Funkcie:
1. Inštrumentálna – nástrojová – napr. ekonomické – rodičia majú zabezpečiť základné materiálne potreby pre deti
2. Afektívna – citová – dieťa má byť vychovávané s láskou
* V procese vzájomného pôsobenia členov skupiny, pri ich spoločnej činnosti vzniká množstvo väzieb, utvára sa určité usporiadanie sociálnych interakcií a vzťahov, jednotliví členovia nadobúdajú v skupinách rôzne postavenie – sociálne statusy, sociálne roly a pod ------> vzniká **štruktúra skupiny** (sústava sociálnych interakcií, vzájomných vzťahov členov skupiny) – **vodca, samospráva, členovia**
* Vodca – formálny – je dosadený (riaditeľ) / neformálny – do funkcie sa dostane sám vďaka vlastným schopnostiam, demokratický / autoritatívny (diktátor)
* Najjednoduchšiu štruktúru majú najmenšie skupiny – dvojčlenné – diády a trojčlenné - triády

SOCIÁLNE VZŤAHY V SKUPINE

* Vznikajú medzi členmi skupiny
1. **Symetrické** – **rovnocenné** - členovia majú rovnaké postavenie (manželia)
2. **Asymetrické** – **komplementárne** – jeden člen je dominantný, druhý podriadený (rodič – dieťa, učiteľ – žiak ......)

KOMUNIKÁCIA V SOCIÁLNYCH SKUPINÁCH

* Vzájomné pôsobenie a vzťahy v skupinách prebiehajú prostredníctvom sociálnej komunikácie
* Komunikáre = debatovať, radiť sa, dorozumievanie sa
* **Sociálna komunikácia** – proces, v ktorom sa odovzdávajú, prijímajú a vymieňajú informácie medzi ľuďmi. SK má svoju štruktúru, ktorú tvoria:
1. *Komunikátor* – osoba, ktorá správu, informáciu odovzdáva
2. *Komuniké* – obsah správy alebo informácie
3. *Komunikant* – osoba, ktorá správu alebo informáciu prijíma
4. *Komunikačný kanál* – cesta, ktorou sa správa alebo informácia prenáša (písomne alebo ústne)

Komunikáciu delíme:

1. podľa spôsobu, akým k nej dochádza na:
2. Verbálnu – slovná – realizuje sa ako hovorený prejav, písomne - cez komunikačné médiá (internet, SMS.....)
3. Neverbálnu – mimika, gestikulácia, držanie tela a pod
4. Podľa smeru:
5. Jednosmerná – monológ
6. Obojsmerná – dialóg

Zásady komunikácie

1. Stanovenie cieľa – čo chcem dosiahnuť
2. Neprenáhliť sa v záveroch
3. Prejav – intonácia, sebaovládanie
4. Byť priamy – pozerať s do očí
5. **Proxemika** - vzdialenosť

DRUHY SOCIÁLNYCH SKUPÍN

* Delenie na základe kritérií (tri základné kritériá):
1. Typ väzby medzi členmi skupiny
2. **primárna skupina** – skupiny s malým počtom osôb – **malá skupina,**
* prevládajú osobné, emocionálne vzťahy – **neformálna skupina**
* väzby sú založené na bezprostredných interakciách členov skupiny,
* vzťahy sú rovnocenné, nemajú pevnú štruktúru ani hierarchiu,
* nie sú viazané formálnymi pravidlami
* rodina , susedia, skupina rovesníkov .......
1. **sekundárna skupina** - väčší počet členov – **veľká skupina,**
* prevahu majú neosobné, sprostredkované vzťahy, neexistujú osobné vzťahy a interakcie medzi členmi – **formálna skupina**
* postavenie členov je vopred určené, ich činnosť určujú pravidlá a predpisy
* skupina má svoju štruktúru, prevládajú v nej vzťahy nadradenosti a podradenosti
* vznikajú so špecifickým cieľom – školská trieda, pracovné skupiny, politická strana ......
1. Typ solidarity členov skupiny
2. **Vnútorné skupiny** – človek do nej patrí, pokladá sa za člena – „my“
3. **Vonkajšie skupiny** – človek ju pokladá za cudziu, nepatrí do nej – „oni“
4. Spôsob spätosti jednotlivca a skupiny
5. **Členské skupiny** – skupina, ktorej jednotlivec je členom
6. **Referenčná skupina** – jednotlivec na ňu orientuje bez ohľadu či do nej patrí alebo nepatrí (stotožňuje sa s ňou, je jeho vzorom, vyhýba sa jej, nesúhlasí s ňou

SOCIÁLNA NEROVNOSŤ A STRATIFIKÁCIA

* **Sociálna nerovnosť** – stav, v ktorom členovia spoločnosti nemajú rovnaký prístup k sociálnym zdrojom a moci
* Sociálne zdroje sú obmedzené, preto každému nemôže pripadnúť rovnaký diel
* V spoločnosti vzniká vnútorné usporiadanie spoločnosti, na základe ktorého sa tieto zdroje nerovnomerne rozdeľujú medzi jednotlivcov a sociálne skupiny. Usporiadanie má hierarchickú podobu jednotlivých sociálnych vrstiev, ktoré sa navzájom odlišujú a sú odstupňované podľa toho, ako sa podieľajú na využívaní sociálnych zdrojov

 -----> takéto usporiadanie spoločnosti sa nazýva **sociálna stratifikácia (rozvrstvenie)**

* **Za základ sociálnej stratifikácie sa pokladá ekonomické postavenie** (bohatstvo,majetok, príjem), **moc** (schopnosť jednotlivcov a sociálnych skupín presadiť vlastnú vôľu a záujmy), **prestíž** (spoločenská úcta, obdiv, uznanie spojené so sociálnym postavením)
* Základné črty sociálnej stratifikácie:
1. Je charakteristikou celej spoločnosti, nie iba výsledkom individuálnych roszdielov medzi ľuďmi
2. Je univerzálna – existuje v každej spoločnosti
3. Prechádza z generácie na generáciu
4. Zdôvodňujú, obhajujú a podporujú ju ideológie istej časti spoločnosti, iné ju odmietajú a napádajú

**RODINA, FUNKCIE RODINY, TYPY RODINY, MANŽELSTVO, RODINNÁ VÝCHOVA**

Základné pojmy: rodina, funkcie rodiny, nukleárna, rozšírená, patriarchálna, matriarchálna, egalitárna rodina, manželstvo, monogamia, polygamia, skupinové manželstvo, exogamia, endogamia, rodinná výchova

RODINA

* Primárna, neformálna, malá sociálna skupina
* Základná jednotka spoločnosti, štátu
* Sociálna skupina zložená z dvoch alebo viacerých osôb, ktoré žijú v spoločnej domácnosti, sú spojené manželskými, pokrvnými alebo adoptívnymi zväzkami

FUNKCIE RODINY

1. **Biologicko - reprodukčná** - rodina reguluje sexuálne správanie ľudí – každá spoločnosť predpisuje svojim členom žiaduce spôsoby a hranice sexuálneho správania, určuje kto s kým môže vstupovať do sexuálnych vzťahov – **incestné tabu** – zákaz sexuálnych vzťahov medzi pokrvnými príbuznými), zabezpečuje reprodukciu spoločnosti – rodia sa v nej noví členovia spoločnosti
2. **Výchovná** - zabezpečuje socializáciu svojich členov – je prvotným a základným socializačným činiteľom, ktorý sprostredkúva prenos kultúry spoločnosti z generácie na generáciu, je základným spojením jednotlivca so spoločnosťou
3. **Emocionálna a psychohygienická** - poskytuje svojim členom starostlivosť, ochranu a citovú oporu – najmä pri riešení životných problémov, v chorobe, alebo starobe
4. **Socializačná** - sprostredkúva sociálne zaradenie svojich členov do spoločnosti, ich umiestnenie v sociálnej stratifikácii spoločnosti – člen rodiny narodením získava množstvo sociálnych pozícií a postupne si v rodine osvojuje rôzne sociálne roly, získava ďalšie statusy sprostredkované napr. majetkom rodiny, vzdelaním rodičov a pod.
5. **Ekonomická** - zabezpečuje ekonomickú spoluprácu členov rodiny – rodina je prvotnou ekonomickou jednotkou spoločnosti, v ktorej sa uskutočňuje hospodárska spolupráca, deľba práce a pod.
6. **Ochranná** – ochrana zdravia členov rodiny, ochrana pred sociálnopatologickými javmi
7. **Regeneračná, odpočinková**

TYPY RODINY

* Rozlišujeme hlavné typy rodiny na základe troch kritérií:
1. **Forma usporiadania rodiny – aké príbuzenské zväzky v nej prevládajú:**
2. *Nukleárna (základná) rodina* – rodinné vzťahy sú založené na manželských vzťahoch a ich potomkoch, pričom pokrvní príbuzní manželov sú druhoradí (vyspelé moderné spoločnosti)
3. *Rozšírená rodina* – základ rodinných vzťahov tvoria pokrvní príbuzní a manželskí partneri sú druhoradým prvkom (tradičné spoločnosti s rodovým alebo kmeňovým usporiadaním (kmene v Indii – strýko dieťaťa, Indonézii - príbuzní, Izrael – kibuc – komúna – kolektívna starostlivosť)
4. **Vzor autority v rodine – hierarchia moci a prestíže:**
5. *Patriarchálna rodina –* moc v rodine je výlučne alebo prevažne v rukách muža
6. *Matriarchálna rodina* – moc je v rukách ženy
7. *Egalitárna rodina*  - moc je rovnomerne rozdelená medzi muža a ženu
8. **Odvodzovanie pôvodu potomstva a dedičských práv (určovanie pravidiel dedenia mena, majetku, statusu a pod):**
9. *Patrilineárny pôvod* – pôvod detí určujeme iba z rodiny otca
10. *Matrilineárny pôvod* – pôvod určujeme výlučne z rodiny matky
11. *Bilaterálny pôvod* – pôvod vychádza z otcovej aj matkinej rodiny

MANŽESTVO

* Sociálne uznávaný a formálne (právne) uzatvorený zväzok dvoch alebo viacerých osôb, z ktorého vyplývajú pre manželov práva a povinnosti
* Spoločnosť reguluje manželstvo mnohými sociálnymi normami, vzormi a predpismi
* Manželstvá môžeme rozdeliť:
1. Podľa usporiadania manželských vzťahov:
2. **Monogamia** – manželstvo jedného muža a jednej ženy
3. **Polygamia** – manželstvo jednej osoby s niekoľkými osobami **–** *POLYGÝNIA – jeden muž a viacej žien - mnohoženstvo // POLYANDRIA – manželstvo jednej ženy s viacerými mužmi – mnohomužstvo*
4. **Skupinové manželstvo** – manželstvo niekoľkých mužov s niekoľkými ženami
5. Podľa preferovaného partnera (spoločnosť sa usiluje regulovať manželstvo normami, ktoré vymedzujú okruh výberu vhodného manželského partnera):
6. **Exogamické manželstvá** – manželstvá s partnermi, ktroí pochádzajú z iných sociálnych skupín
7. **Endogamické manželstvá** – manželstvá s partnermi, ktorí pochádzajú z tej istej sociálnej skupiny

RODINNÁ VÝCHOVA

* Naučiť deti vhodnému správaniu, správnym návykom, adekvátne reagovať na rôzne situácie, viesť ich k zodpovednosti a samostatnosti

TYPY RODINNEJ VÝCHOVY

1. **Demokratická výchova**
* *Rodičia* – stanovujú isté pravidlá, deti primerane kontrolujú, vyžadujú, aby sa správali adekvátne veku, vysvetľujú a zdôvodňujú im svoje rozhodnutia
* *Deti* – môžu vyjadriť svoj názor a pocity, robia s rodičmi spoločné rozhodnutia, prebieha obojstranná komunikácia
1. **Autoritatívna výchova**
* *Rodičia* – dávajú deťom príkazy, presadzujú svoju moc bez ohľadu na zrelosť dieťaťa, u dieťaťa oceňujú poslušnosť, rešpekt k autorite, zachovávaniu poriadku
* *Deti* – chýba im spontánnosť, motivácia k činnosti, stávajú sa z nich priemerní nespoločenskí jedinci, nefunguje obojstranná komunikácia
1. **Liberálna výchova (s nedostatkom autority)**
* *Rodičia* – sú benevolentní, kladú na deti málo požiadaviek, dávajú im veľkú slobodu, skoro vôbec ich neobmedzujú
* *Deti* – majú bezstarostnejší život, chýba im kontrola a zodpovednosť
1. **Zanedbávajúca výchova**
* *Rodičia* – nestarajú sa o deti, zaoberajú sa vlastnými aktivitami, neberú ohľad na ich názory, nezaujímajú sa s kým sa deti stretávajú
* *Deti* – málo komunikujú s rodičmi, vyrastajú bez kontroly
1. **Nadmerne ochranná výchova (tzv. opičia láska)**
* *Rodičia* – nadmerne sa starajú o dieťa, robia za neho mnohé úlohy, prianie dieťaťa je pre nich často rozkazom, všetko robia „len pre jeho dobro“
* *Deti* – sú často nesamostatné, pohodlné, svoje dominantné postavenie uplatňujú aj v iných sociálnych vzťahoch
1. **Disharmonická výchova**
* *Rodičia* – reagujú podľa momentálnych nálad a popudov, neexistujú jednotné kritériá výchovy, niekedy tolerované správanie je inokedy trestané
* *Deti* – vyrastajú v neistote, nevedia, čo môžu v jednotlivých situáciách očakávať

**RELIGIONISTIKA - NÁBOŽENSKÉ SPOLOČENSTVÁ**

Základné pojmy: náboženstvo, animizmus, teizmus, sekularizácia, ekumenizmus

* Náuka o náboženstve – religio – náboženstvo (použil Cicero)
* Objasňuje náboženstvo z 2.hľadísk
1. História náboženstva – vznik a evolúcia jednotlivých náboženstiev v ich mnohotvárnosti a časovej následnosti
2. Teória náboženstva – štúdium filozofie, sociológie, psychologických problémov náboženstva
* Pôvod:
1. Pohľad veriacich – pôvod z posvätných – duchovných zdrojov
2. Kresťanstvo – zjavenie
3. Judaizmus – vyvolenosť
4. Budhizmus – voľba správnej cesty poznania
5. Nenáboženský pohľad – vznik náboženstva
6. gnozeologické korene – obmedzenosť ľudského poznávania
7. sociálne zdroje – vznik zo sociálneho útlaku (život v biede - čakanie na spasiteľa)
8. psychologické korene – kompenzácia uspokojenia rozprávaním s Bohom

NÁBOŽENSTVO

* Je jedným z najrozšírenejších prejavov ľudskej duchovnej činnosti
* Je prejavom špecifickej ľudskej potreby nájsť svoje miesto vo svete a odpoveď na základné otázky bytia
* *Systém názorov a praktík založených na viere, ktorými ľudia vysvetľujú to, čo pokladajú za nadprirodzené, posvätné*
* Základné prvky náboženstva:
1. **Náboženská viera** – viera v posvätné, nadprirodzené, nadzemské, čo sa nepodriaďuje zákonom materiálneho sveta, názor na svet, prírodu, človeka, spoločnosť, pozemský a iný život – umožňuje odlíšiť náboženstvo od iných systémov názorov (humanizmus – viera v človeka a jeho ľudskosť a rozum), alebo ideológií,

- **hlavné druhy náboženskej viery – ranné formy náboženstva:**

1. Mágia – viera v čarodejnú moc, ktorá je pomocou čarov schopná zmeniť svet, udalosti, prvky sa nachádzajú aj v súčasnosti (čarovanie na Luciu)
2. Animizmus – viera v životnú silu alebo dušu, ktorú má každá živá i neživá vec v prírode, viera v dušu živých aj neživých vecí a predmetov
3. Animalizmus – pripisovanie nadprirodzených vlastností zvieratám
4. Totemizmus – zboštenie predmetov a ich uctievanie
5. Teizmus – viera v boha alebo viacerých bohov, viera v nadprirodzené bytosti, ktoré vládnu nad svetom – monoteizmus (judaizmus, kresťanstvo, islam), polyteizmus (starogrécke, staroegyptské, staroslovanské náboženstvá, hinduizmus)
6. **Náboženské symboly** – spôsob vyjadrenia N., veci a činnosti, prostredníctvom ktorých sa vyjadrujú náboženstvá – kresťanstvo - kríž (utrpenie Ježiša Krista a nádej na spasenie, oplátka, víno (Kristovo telo a krv – ich prijímanie – symbol poslednej večere), hinduizmus – posvätné kravy – symbol viery v jednotu všetkých živých vecí a symbol boha Višnu
7. **Náboženské praktiky a rituály** – činnosti, ktoré vykonáva skupina vyznávačov N., tanec, hudba, modlitba, pôst, meditácia, rituál - obrady - krst, obetovanie bohom a pod.
8. **Náboženské morálne doktríny** –náboženstvo formuluje zásady, dobrého, správneho života, normy a vzory, ktoré regulujú správanie sa veriacich -----> vypracované morálne kódexy – Desatoro (kresťanstvo), Šariát - cesta po ktorej treba kráčať (islam), Pravidlá vznešenej cesty (budhizmus)
9. **Náboženské skupiny, spoločenstvá veriacich - organizácie** – integrované a istým spôsobom usporiadané skupiny väčšieho alebo menšieho počtu veriacich – tri základné druhy náboženských organizácií:
10. Cirkev – veľké skupiny veriacich, ktorí sa stávajú ich členmi automaticky narodením a následným prijatím medzi členov – krst, majú stabilné postavenie v spoločnosti a určitý sociálny a politický vplyv (podiel na moci), majú pevnú formálnu štruktúru, profesionálne kňažstvo, disponujú majetkom, usilujú sa žiť v zhode so svojim sociálnym okolím – kresťanská cirkev – rímskokatolícka, gréckokatolícka, pravoslávna cirkev, protestantská cirkev .....
11. Sekty – menšie organizácie veriacich, ktoré sa usilujú dosiahnuť náboženskú dokonalosť, obnoviť pôvodnú vieru v cirkev, nemajú profesionálnych kňazov ani majetok, sú prísne usporiadané na základe náboženských doktrín, ktorými sa striktne riadia a kontrolujú život svojich členov
12. Kult – zvláštny druh sekty – vznikajú okolo vyznávania vier pochádzajúcich z iných kultúr (kult Hare-Krišna) alebo si ľudia vytvárajú nové náboženské viery a praktiky – scientológia

FUNKCIE NÁBOŽENSTVA – vo vzťahu k jednotlivcovi, *vo vzťahu k spoločnosti (sociálna fcia)*

* Poznávacia - pomáha nájsť individuálnu a sociálnu identitu (miesto v živote a spoločnosti, svetonázorovú orientáciu)
* Kultúrnotvorná – Cyril a Metod – vzdelávanie
* Hodnototvorná - poskytuje zmysel života veriacim
* Mravotvorná - umožňuje dosiahnuť životnú vyrovnanosť, spokojnosť a šťastie
* Psychologická - pomáha im zvládnuť ťažké životné situácie, oslabuje strach zo smrti
* Estetická – architektúra, výzdoba, maliarstvo, hudba, sochárstva, spev
* Deštrukčná – fanatizmus, vojny, terorizmus
* *Posilňuje sociálnu integráciu a upevňuje sociálny poriadok v spoločnosti*
* *Môže byť faktorom spoločenských zmien*

TYPOLÓGIA

1. **Polyteizmus** – obdobie staroveku – grécki, rímski bohovia (Zeus, Jupiter)
2. **Monoteizmus** – kresťanstvo
3. **Ranné** – kmeňové, rodové náboženstvo – najstaršie
4. **Národné** – štátne – neprekračuje rámec štátu (judaizmus – židia)
5. **Šintoizmus** – Japonsko – 7.-8.storočie – uctievanie prírodných javov, predkov – kult predkov a významných ľudí (cisárov a pod.)
6. **Džinizmus** – 6.storočie – India – založil mních Mahavíra - uznáva mnohýchduchov
7. **Brahmanizmus** – kňazi – brahmani – najvyššie v kastách, učenie o prevteľovaní duší
8. **Svetové náboženstvá** – kresťanstvo, islam, budhizmus, judaizmus, hinduizmus
* Kresťanstvo – Ježiš Kristus, Biblia, kostoly, pravoslávie, katolicizmus
* Islam – Alah, Korán, mešity, Afrika, Ázia, západná Európa
* Budhizmus – Budha, etika, chrámy, Čína, Japonsko, Kórea, Mongolsko, Tibet
* Judaizmus – Jahve, Starý zákon, synagógy, Izrael, USA
* Hinduizmus – Brahma (stvoriteľ)+Višna (udržiavateľ vesmíru)+Šiva (učiteľ), Védy (posvätná kniha), India, Nepál, Bangladéš

**SEKULARIZÁCIA – zosvedštenie, modernizácia cirkvi,** oslabovanie vplyvu tradičných náboženstiev, upadá autorita, klesá ich vplyv

**EKUMENIZMUS – zbližovanie,** snaha o spoluprácu medzi kresťanskými cirkvami